CELEX: C2006/310/11
Language: da
Date: 2006-12-16 00:00:00
Title: Sag C-408/06: Anmodning om præjudiciel afgørelse indgivet af Bundesfinanzhof (Tyskland) den 5. oktober 2006 — Landesanstalt für Landwirtschaft, Abteilung Förderwesen und Fachrecht mod Franz Götz

16.12.2006   
            
            
               DA
            
            
               Den Europæiske Unions Tidende
            
            
               C 310/6
            
         Anmodning om præjudiciel afgørelse indgivet af Bundesfinanzhof (Tyskland) den 5. oktober 2006 — Landesanstalt für Landwirtschaft, Abteilung Förderwesen und Fachrecht mod Franz Götz
   (Sag C-408/06)
   (2006/C 310/11)
   Processprog: tysk
   Den forelæggende ret
   Bundesfinanzhof
   Parter i hovedsagen
   
      Sagsøger: Landesanstalt für Landwirtschaft, Abteilung Förderwesen und Fachrecht.
   
      Sagsøgt: Franz Götz.
   Præjudicielle spørgsmål
   
               1)
            
            
               Er en af en delstat i Forbundsrepublikken Tyskland oprettet såkaldt »mælkekvotebørs« (Milchquoten-Verkaufsstelle), som overdrager leveringsreferencemængder mod betaling til mælkeproducenter,
               
                           a)
                        
                        
                           et landbrugsinterventionsorgan som omhandlet i artikel 4, stk. 5, tredje afsnit, sammenholdt med bilag D, nr. 7, i Rådets sjette direktiv 77/388/EØF (1) af 17. maj 1977 om harmonisering af medlemsstaternes lovgivning om omsætningsafgifter (herefter »direktiv 77/388/EØF«), der foretager transaktioner i forbindelse med landbrugsprodukter i medfør af forordningerne om de fælles markedsordninger for disse produkter, eller
                        
                     
                           b)
                        
                        
                           en indkøbssammenslutning som omhandlet i artikel 4, stk. 5, tredje afsnit, sammenholdt med bilag D, nr. 12, i direktiv 77/388/EØF?
                        
                     
         
               2)
            
            
               Såfremt spørgsmål 1 besvares benægtende:
               
                           a)
                        
                        
                           Skal der under omstændigheder som de i hovedsagen foreliggende, hvor både statslige og private »mælkekvotebørser« i en medlemsstat overdrager leveringsreferencemængder mod betaling, ved undersøgelsen af, om en offentligretlig »mælkekvotebørs'« fritagelse for afgiftspligten ville føre til »konkurrencefordrejning af en vis betydning« som omhandlet i artikel 4, stk. 5, andet afsnit, i direktiv 77/388/EØF, ved det relevante geografiske marked forstås det af medlemsstaten definerede overdragelsesområde?
                        
                     
                           b)
                        
                        
                           Skal der ved undersøgelsen af, om en statslig »mælkekvotebørs'« fritagelse for afgiftspligten ville føre til en sådan »konkurrencefordrejning af en vis betydning«, kun tages udgangspunkt i den typiske — uden tilknytning til afståelse af landbrugsjord foretagne — overdragelse (foretaget af en mælkekvotebørs), eller skal også andre former for — uden tilknytning til afståelse af landbrugsjord foretagen — overdragelse (foretaget af landbrugere som afgiftspligtige personer) tages i betragtning, selv om der i den forbindelse kun er tale om undtagelsestilfælde?
                        
                     
         
      (1)  EFT L 145, s. 1.